Δεκαπεντάμηνη άδεια ανατροφής σε ιδιωτικό εκπαιδευτικό

Περιγραφή: Η διαδικασία αφορά στη χορήγηση δεκαπεντάμηνης (15μηνης) άδειας ανατροφής τέκνου με αποδοχές και απευθύνεται σε  εκπαιδευτικούς ιδιωτικών και ξένων ιδιωτικών σχολείων Πρωτοβάθμιας (Νηπιαγωγεία, Δημοτικά Σχολεία) και Δευτεροβάθμιας Εκπαίδευσης (Γυμνάσια, Γενικά και Επαγγελματικά Λύκεια)  της ημεδαπής κατόπιν αίτησής τους.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
en: MINISTRY OF EDUCATION, SPORTS AND RELIGIOUS AFFAIRS
Οργανική μονάδα θεσμικού φορέα: title: el: ΑΥΤΟΤΕΛΗΣ ΔΙΕΥΘΥΝΣΗ ΙΔΙΩΤΙΚΗΣ ΕΚΠΑΙΔΕΥΣΗΣ
Παρέχεται σε: Εκπαιδευτικούς
Σημεία εξυπηρέτησης: title: Διευθύνσεις Δευτεροβάθμιας Εκπαίδευσης
title: Διευθύνσεις Πρωτοβάθμιας Εκπαίδευσης
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: 5 + (5)
Κόστος: Παρέχεται χωρίς κόστος
Εκτιμώμενος χρόνος: 15 έως 30 ημέρες
Διάρκεια ισχύος: Διάρκεια: P15M
Τύπος: Καθορισμένη
Προϋποθέσεις: conditions_name: Να έχει διοριστεί νομίμως, με πράξη του κατά τόπο αρμόδιου Διευθυντή Εκπαίδευσης, στην οποία να αναγράφεται το υποχρεωτικό διδακτικό του/της ωράριο, και να εργάζεται σε ιδιωτικό ή ξένο ιδιωτικό σχολείο Πρωτοβάθμιας ή/και Δευτεροβάθμιας Εκπαίδευσης της ημεδαπής.
conditions_type: Εργασιακές
conditions_name: Να έχει παράσχει συνεχόμενο διδακτικό έργο τουλάχιστον τεσσάρων (4) μηνών κατά το σχολικό έτος για το οποίο αιτείται χορήγηση άδειας ανατροφής τέκνου.
conditions_type: Εργασιακές
conditions_name: Να μην εργάζεται κατά την περίοδο της άδειάς του/της και να μην επιστρέψει στο σχολείο του/της πριν την έκδοση απόφασης διακοπής της άδειας ανατροφής τέκνου που του/της έχει χορηγηθεί.
conditions_type: Εργασιακές
conditions_name: Να έχει δίδυμα τέκνα ηλικίας έως τεσσάρων (4) ετών (ή να έχει υιοθετήσει ή αναδεχθεί δίδυμα έως τη συμπλήρωση των οκτώ (8) ετών).
conditions_type: Οικογενειακές
conditions_name: Ο/Η ιδιωτικός/ή εκπαιδευτικός που αποκτά τρίδυμα ή και περισσότερα πολύδυμα τέκνα δικαιούται επιπλέον άδεια ανατροφής έξι (6) μηνών με αποδοχές για κάθε τέκνο πέρα των διδύμων έως την ηλικία των τεσσάρων (4) ετών και έως την ηλικία των οκτώ (8) ετών, εφόσον έχει υιοθετήσει ή αναδεχθεί, τρίδυμα ή και περισσότερα πολύδυμα τέκνα.
conditions_type: Οικογενειακές
conditions_name: Η αίτηση για χορήγηση της δεκαπεντάμηνης (15μηνης) άδειας ανατροφής τέκνου με αποδοχές να υποβάλλεται προγενέστερα της ημερομηνίας έναρξης της άδειας.
conditions_type: Χρονικής προθεσμίας
conditions_name: Να διαθέτει προσωπικούς κωδικούς διαπιστευτηρίων Taxisnet ή web banking, ώστε να μπορεί να ταυτοποιηθεί ως πιστοποιημένος/η χρήστης όταν εισέρχεται στο gov.gr για την υποβολή αίτησης/υπεύθυνης δήλωσης και την αναζήτηση των απαιτούμενων δικαιολογητικών για τη χορήγηση της δεκαπεντάμηνης (15μηνης) άδειας ανατροφής τέκνου.
conditions_type: Κατοχής κωδικών για είσοδο σε λογισμικό
Αίτηση: Κατάθεση: Κατάθεση από τον αιτούντα (δια ζώσης ή ταχυδρομικά)
Κατάθεση από τον αιτούντα (email)
Κατατίθεται από: Φυσικά πρόσωπα
Σημειώσεις: Στην αίτηση θα πρέπει να καθορίζεται ρητώς η ημερομηνία έναρξης της αιτούμενης άδειας. Η αίτηση, η οποία θα πρέπει να φέρει ημερομηνία προγενέστερη της έναρξης της δεκαπεντάμηνης (15μηνης) άδειας ανατροφής, κατατίθεται στο ιδιωτικό ή ξένο ιδιωτικό σχολείο της ημεδαπής όπου υπηρετεί ο/η ιδιωτικός/ή εκπαιδευτικός (προκειμένου να λάβει γνώση και να προβεί στην αναπλήρωσή του/της για το χρονικό διάστημα απουσίας του/της). Η αίτηση με τα αναγκαία δικαιολογητικά διαβιβάζονται από το ιδιωτικό ή ξένο ιδιωτικό σχολείο της ημεδαπής στην κατά τόπο αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης και, στη συνέχεια, αποστέλλονται ηλεκτρονικά ή με ταχυδρομείο από την κατά τόπου αρμόδια Δ.Π.Ε. ή Δ.Δ.Ε. στην Αυτοτελή Διεύθυνση Ιδιωτικής Εκπαίδευσης (ΑΔΙΕ) του Υπουργείου Παιδείας, Θρησκευμάτων και Αθλητισμού (ΥΠΑΙΘΑ).
Η εμπρόθεσμη υποβολή της αίτησης θα πρέπει να αποδεικνύεται  α) είτε με την άμεση πρωτοκόλλησή της ως εισερχομένου, με σφραγίδα του ιδιωτικού ή του ξένου ιδιωτικού σχολείου επάνω στην αίτηση, β) είτε με την υποβολή της  με τη μορφή υπεύθυνης δήλωσης μέσω του gov.gr, όπου ο/η ιδιωτικός/ή εκπαιδευτικός εισέρχεται με τoυς προσωπικούς του/της κωδικούς web banking ή Taxisnet. Η ηλεκτρονική υποβολή της αίτησης γίνεται στη διεύθυνση ηλεκτρονικού ταχυδρομείου (email): protocol@minedu.gov.gr
Τίτλος: Αίτηση χορήγησης δεκαπεντάμηνης (15μηνης) άδειας ανατροφής τέκνου με αποδοχές
Τύπος αίτησης: Αίτηση / Υπεύθυνη δήλωση
Βήματα: step_description: Η αίτηση κατατίθεται από τον/την ιδιωτικό/ή εκπαιδευτικό στο ιδιωτικό ή ξένο ιδιωτικό σχολείο της ημεδαπής, το οποίο έχει δέσμια υποχρέωση να τη διαβιβάσει στην κατά τόπο αρμόδια Διεύθυνση Εκπαίδευσης που εποπτεύει τη λειτουργία του και την υπηρεσιακή κατάσταση του εκπαιδευτικού του προσωπικού.
step_implementation: Χειροκίνητη ενέργεια
step_official: Ενέργεια από φυσικό/νομικό πρόσωπο
step_title: Κατάθεση της αίτησης στη σχολική μονάδα
step_description: Ο/Η Διευθυντής/Διευθύντρια (ή ο/η νόμιμος/η εκπρόσωπος) του ιδιωτικού ή ξένου ιδιωτικού σχολείου της ημεδαπής διαβιβάζει την αίτηση στην κατά τόπο αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης.
step_implementation: Χειροκίνητη ενέργεια
step_note: Με την αίτηση συνυποβάλλονται και τα λοιπά δικαιολογητικά που κατέχει ο/η δικαιούχος της άδειας (π.χ. απόφαση χορήγησης άδειας κύησης και λοχείας από τον ασφαλιστικό φορέα, υπεύθυνες δηλώσεις δικαιούχου και συζύγου κ.ο.κ.). Το σχολείο υποχρεούται να ελέγξει και να αναζητήσει τα δικαιολογητικά που τυχόν λείπουν.
step_official: Διευθυντής/ντρια-Προϊστάμενος/η Εκπαιδευτικής Δομής
step_title: Διαβίβαση αίτησης και δικαιολογητικών στην αρμόδια Διεύθυνση Εκπαίδευσης
step_description: Η Διεύθυνση Εκπαίδευσης συμπληρώνει τον φάκελο της αίτησης του/της δικαιούχου με τα δικαιολογητικά αρμοδιότητάς της, τα οποία τηρεί στο αρχείο της (π.χ. διοριστήριο δικαιούχου στο ιδιωτικό ή ξένο ιδιωτικό σχολείο, διοριστήριο αναπληρωτή/αναπληρώτριας), ελέγχει την πληρότητα του φακέλου και κατόπιν διαβιβάζει τον φάκελο στην Αυτοτελή Διεύθυνση Ιδιωτικής Εκπαίδευσης του Υπουργείου Παιδείας, Θρησκευμάτων και Αθλητισμού.
step_implementation: Χειροκίνητη ενέργεια
step_note: Η Διεύθυνση Εκπαίδευσης προβαίνει σε ψηφιοποίηση της αίτησης και των λοιπών στοιχείων του φακέλου και με σχετικό διαβιβαστικό έγγραφο τα αποστέλλει και ηλεκτρονικά στο Κεντρικό Πρωτόκολλο του Υπουργείου Παιδείας, Θρησκευμάτων και Αθλητισμού (Κεντρική Υπηρεσία) (protocol@minedu.gov.gr).
step_official: Αρμόδια Διεύθυνση
step_title: Έλεγχος και διαβίβαση του φακέλου της αίτησης
step_description: Παραλαμβάνεται και καταχωρείται η αίτηση με τα σχετικά δικαιολογητικά στο ΠΣ ΠΑΠΥΡΟΣ του ΥΠΑΙΘA. Διαβίβαση στο αρμόδιο Τμήμα της Αυτοτελούς Δ/νσης Ιδιωτικής Εκπ/σης.
step_implementation: Ενέργεια μέσω λογισμικού
step_note: Στην περίπτωση που η αίτηση και τα συνημμένα δικαιολογητικά αποσταλούν σε φυσική μορφή, ψηφιοποιούνται από το Τμήμα του Κεντρικού Πρωτοκόλλου του ΥΠΑΙΘA και κατόπιν εισάγονται στο ΠΣ ΠΑΠΥΡΟΣ.
step_official: Αρμόδιο Υπουργείο
step_title: Παραλαβή και καταχώρηση του φακέλου της αίτησης στο ΠΣ ΠΑΠΥΡΟΣ του ΥΠΑΙΘΑ - Χρέωση σε αρμόδια μονάδα
step_description: Ο/Η αρμόδιος/α τμηματάρχης χρεώνει τον φάκελο της αίτησης σε υπάλληλο του τμήματος.
step_implementation: Ενέργεια μέσω λογισμικού
step_official: Αρμόδιος Τμηματάρχης
step_title: Χρέωση φακέλου αίτησης σε χειριστή του θέματος
step_description: Ο/Η αρμόδιος/α υπάλληλος ελέγχει τη συνδρομή των κείμενων νομοθετικών προϋποθέσεων για τη χορήγηση της σχετικής άδειας στη/στον δικαιούχο.
step_implementation: Έλεγχος
step_note: Σε περίπτωση που λείπει κάποιο δικαιολογητικό αναγκαίο για τη χορήγηση της άδειας επικοινωνεί με την αρμόδια Διεύθυνση Εκπαίδευσης από την οποία ζητάει την προσκόμισή του.
step_official: Αρμόδιος Υπάλληλος
step_title: Έλεγχος πληρότητας φακέλου και συνδρομής των προϋποθέσεων χορήγησης της άδειας
step_description: Ο/Η αρμόδιος/α υπάλληλος συντάσσει το κείμενο της διοικητικής πράξης που αφορά στη χορήγηση της 15μηνης άδειας ανατροφής και την αποστέλλει προς έλεγχο στον/στην προϊστάμενο/προϊσταμένη του/της, ο/η οποίος/α προβαίνει σε τυχόν διορθώσεις.
step_implementation: Χειροκίνητη ενέργεια
step_official: Αρμόδιος Υπάλληλος
step_previous_child: 6
step_previous_child_selector: 6
step_title: Σύνταξη της απόφασης χορήγησης της άδειας
step_description: Ο/Η αρμόδιος/α υπάλληλος συντάσσει αρνητική απάντηση  την οποία υπογράφει ο/η αρμόδιος/α Διευθυντής/Διευθύντρια. Στην αρνητική απάντηση αναφέρονται οι λόγοι για τους οποίους η διοίκηση αδυνατεί να προβεί στη χορήγηση της αιτούμενης άδειας ανατροφής. Η διαβίβαση της αρνητικής απάντησης γίνεται μέσω του ΠΣ ΠΑΠΥΡΟΣ στην αρμόδια Διεύθυνση Εκπαίδευσης, με την υποχρέωση κοινοποιήσεώς της στην/στον αιτούσα/αιτούντα και στο ιδιωτικό ή ξένο ιδιωτικό σχολείο.
step_implementation: Υπογραφή
step_note: Εκδίδεται αρνητική απάντηση, σε περίπτωση που δεν συντρέχουν οι προϋποθέσεις για τη χορήγηση άδειας ανατροφής.
step_official: Αρμόδιος Διευθυντής
step_previous_child: 6
step_previous_child_selector: 6
step_title: Σύνταξη και έκδοση αρνητικής απάντησης, εάν δεν συντρέχουν οι προϋποθέσεις χορήγησης άδειας ανατροφής
step_description: Η απόφαση χορήγησης της άδειας προωθείται στον/στην προϊστάμενο/προϊσταμένη της Διεύθυνσης για υπογραφή.
step_implementation: Υπογραφή
step_official: Αρμόδιος Διευθυντής
step_previous_child: 7
step_previous_child_selector: 7
step_title: Υπογραφή και έκδοση της απόφασης χορήγησης της άδειας
step_description: Η απόφαση χορήγησης πρωτοκολλείται μέσω του ΠΣ ΠΑΠΥΡΟΣ και υπογράφεται ψηφιακά από τον/την προϊστάμενο/προϊσταμένη του τμήματος.
step_implementation: Ψηφιακή υπογραφή
step_official: Αρμόδιο Τμήμα
step_previous_child: 9
step_previous_child_selector: 9
step_title: Διεκπεραίωση απόφασης
step_description: Η διαβίβαση της απόφασης στην Δ/νση Εκπαίδευσης γίνεται μέσω του ΠΣ ΠΑΠΥΡΟΣ.
step_implementation: Ενέργεια μέσω λογισμικού
step_note: Η Δ/νση Εκπαίδευσης ενημερώνει τον φάκελο του/της ιδιωτικού/ής εκπαιδευτικού και κοινοποιεί την απόφαση, με κάθε πρόσφορο τρόπο, στον/στη δικαιούχο και στο ιδιωτικό ή ξένο ιδιωτικό σχολείο.
step_official: Αρμόδιο Τμήμα
step_previous_child: 10
step_previous_child_selector: 10
step_title: Διαβίβαση της απόφασης χορήγησης της άδειας στην αρμόδια Διεύθυνση Εκπαίδευσης
step_description: Στις οικονομικές Δ/νσεις της ΚΥ του ΥΠΑΙΘΑ διαβιβάζεται η απόφαση χορήγησης της άδειας ανατροφής τέκνου με αποδοχές μαζί με τα κατά νόμο αναγκαία δικαιολογητικά χορήγησης της άδειας. Στην περίπτωση που μαζί με τα ανωτέρω δικαιολογητικά έχουν διαβιβαστεί στην Αυτοτελή Διεύθυνση Ιδιωτικής Εκπαίδευσης και δικαιολογητικά αναγκαία για τον προσδιορισμό των μηνιαίων αποδοχών και την ενταλματοποίηση της δαπάνης  (π.χ. Ε3, Ε4, Ε9 κλπ), αυτά προωθούνται προς τις ανωτέρω Οικονομικές Υπηρεσίας για τις δικές τους περαιτέρω ενέργειες.
step_implementation: Ενέργεια μέσω λογισμικού
step_note: Τα έντυπα Ε3, και, ανά περίπτωση, Ε4, Ε9 του ΠΣ ΕΡΓΑΝΗ αφορούν στο σχολικό έτος κατά το οποίο ο/η ενδιαφερόμενος/η  ιδιωτικός/ή εκπαιδευτικός παρείχε διδακτικό έργο στο ιδιωτικό ή ξένο ιδιωτικό σχολείο της ημεδαπής. Η προσκόμιση των Ε4 και Ε9 απαιτείται από τις Οικονομικές Υπηρεσίες του ΥΠΑΙΘΑ. Σε αυτά θα πρέπει να είναι συμπληρωμένα απαραίτητα τα πεδία του αριθμού πρωτοκόλλου και της ημερομηνίας κατάθεσης. Η σύμβαση εργασίας και τα δεδομένα που είναι καταχωρημένα στο ΠΣ ΕΡΓΑΝΗ θα πρέπει να συμφωνούν ως προς τις ώρες διδασκαλίας με το διοριστήριο του/της ενδιαφερόμενου/ης εκπαιδευτικού. Σε περίπτωση τροποποίησης του διοριστηρίου, θα πρέπει να τροποποιούνται και τα αντίστοιχα δεδομένα στο ΠΣ ΕΡΓΑΝΗ.
step_official: Αρμόδιο Τμήμα
step_previous_child: 11
step_previous_child_selector: 11
step_title: Κοινοποίηση της απόφασης χορήγησης στην ΓΔΟΥ/ΥΠΑΙΘΑ και στη Διεύθυνση Συγκέντρωσης και Υποβολής Παραστατικών
Εξερχόμενα: Απόφαση
Ενημέρωση Μητρώου
Νομοθεσία: rule_article: 35, παρ. 8
rule_decision_number: 4186
rule_decision_year: 2013
rule_description: Η παρ. 8 του άρθρου 35 "Θέματα ελληνόγλωσσης εκπαίδευσης στο εξωτερικό" αφορά στα αναγνωρισμένα ξένα σχολεία κατά την έννοια της παραγράφου 1 του άρθρου 1 του ν. 4862/1931 «Περί των ξένων σχολείων» (Α΄ 156), όπως τροποποιήθηκε με τους ν. 4485/2017 ά.90, παρ. 1, ν. 4763/2020 ά.127, ν. 4830/2021 ά. 71 και ισχύει.
rule_gazette_doc_issue: Α
rule_gazette_doc_number: 193
rule_type: Νόμος
rule_article: 2, παρ. 3 και 5
rule_decision_number: 3697
rule_decision_year: 2008
rule_description: Κατάργηση ειδικών λογαριασμών.
rule_gazette_doc_issue: Α
rule_gazette_doc_number: 194
rule_type: Νόμος
rule_article: 53, παρ. 2
rule_decision_number: 3528
rule_decision_year: 2007
rule_description: Με τις διατάξεις του άρθρου 53 καθορίζονται οι διευκολύνσεις των υπαλλήλων με οικογενειακές υποχρεώσεις και ειδικότερα οι προϋποθέσεις χορήγησης αδειών ανατροφής τέκνου με αποδοχές. Οι οικείες διατάξεις έχουν τροποποιηθεί, αντικατασταθεί και συμπληρωθεί με τους εξής νόμους: ν. 4210/2013 ά. 6, παρ. 1, ν. 4305/2014 ά. 26, ν. 4590/2019 ά. 34 και 76, ν. 4674/2020 ά. 47 και ν. 5043/2023 ά. 29. Ειδικότερα, στην παρ. 1 του άρθρου 6 του ν. 4210/2013 γίνεται αναφορά στη χορήγηση επιπλέον άδειας ανατροφής χρονικής διάρκειας έξι (6) μηνών με αποδοχές για κάθε τέκνο πέραν του ενός, σε περίπτωση γέννησης διδύμων, τριδύμων κ.λπ. τέκνων.
rule_gazette_doc_issue: Α
rule_gazette_doc_number: 26
rule_type: Νόμος
rule_article: 9, παρ. 22, εδαφ. α
rule_decision_number: 2817
rule_decision_year: 2000
rule_description: Υπαγωγή των Ελλήνων εκπαιδευτικών που διδάσκουν στα ξένα σχολεία  στις διατάξεις του ν. 682/1977.
rule_gazette_doc_issue: Α
rule_gazette_doc_number: 78
rule_type: Νόμος
rule_article: 53, παρ. 2, εδαφ. α' και δ'
rule_decision_number: 2721
rule_decision_year: 1999
rule_description: Στην παρ. 2 της οικείας διάταξης ορίζεται ότι οι εκπαιδευτικοί της Πρωτοβάθμιας και Δευτεροβάθμιας Εκπαίδευσης υπάγονται στις διατάξεις του Δημοσιοϋπαλληλικού Κώδικα, με την επιφύλαξη των ρυθμίσεων των περιπτώσεων α έως δ και με την εξαίρεση των θεμάτων τα οποία ρυθμίζονται από ειδικές γι αυτούς διατάξεις. Στην περίπτωση α παρέχεται στους τακτικούς εκπαιδευτικούς το δικαίωμα λήψης άδειας ανατροφής τέκνου με αποδοχές και με την περιπτ. δ το δικαίωμα αυτό επεκτείνεται και στους εκπαιδευτικούς Πρωτοβάθμιας και Δευτεροβάθμιας Εκπαίδευσης των ιδιωτικών σχολείων.
rule_gazette_doc_issue: Α
rule_gazette_doc_number: 112
rule_type: Νόμος
rule_article: 15, παρ. 1
rule_decision_number: 1483
rule_decision_year: 1984
rule_description: «Προστασία και διευκόλυνση των εργαζομένων με οικογενειακές υποχρεώσεις -Τροποποιήσεις και βελτιώσεις εργατικών νόμων».  Αναφέρεται στην απαγόρευση καταγγελίας της σύμβασης ή σχέσης εργασίας εργαζομένης από τον εργοδότη της τόσο κατά τη διάρκεια της εγκυμοσύνης της όσο και για χρονικό διάστημα δέκα οκτώ (18) μηνών μετά τον τοκετό ή κατά την απουσία της για μεγαλύτερο χρόνο, λόγω ασθένειας που οφείλεται στην κύηση ή τον τοκετό, καθώς και της καταγγελίας της σύμβασης ή σχέσης εργασίας εργαζόμενου πατέρα από τον εργοδότη του για χρονικό διάστημα έξι (6) μηνών μετά τον τοκετό, εκτός εάν υπάρχει σπουδαίος λόγος για καταγγελία της σύμβασης εργασίας. Η προστασία από την καταγγελία της σύμβασης ή σχέσης εργασίας ισχύει τόσο έναντι του εργοδότη στον οποίο ο/η εργαζόμενος/η γονέας προσλαμβάνεται, χωρίς να έχει προηγουμένως απασχοληθεί αλλού, πριν συμπληρώσει τη διάρκεια της προστασίας του πρώτου εδαφίου, όσο και έναντι του νέου εργοδότη, στον οποίο ο/η εργαζόμενος/η γονέας προσλαμβάνεται, και μέχρι τη συμπλήρωση του προβλεπόμενου χρονικού διαστήματος. Ως σπουδαίος λόγος δεν μπορεί να θεωρηθεί ενδεχόμενη μείωση της απόδοσης στην εργασία της εγκύου, που οφείλεται στην εγκυμοσύνη ή στις οικογενειακές υποχρεώσεις του εργαζόμενου γονέα. Αντικαταστάθηκε με το άρθρο 36, παρ. 1, του ν. 3996/2011.
rule_gazette_doc_issue: Α
rule_gazette_doc_number: 153
rule_type: Νόμος
rule_article: 30, 31, 35, 37
rule_decision_number: 682
rule_decision_year: 1977
rule_description: «Περί Ιδιωτικών σχολείων Γενικής, Εκπαιδεύσεως και Σχολικών Οικοτροφείων». Αναφέρονται αντίστοιχα στη σχέση εργασίας των ιδιωτικών εκπαιδευτικών, στη συμπλήρωση των κενών θέσεων, στις άδειες και την αναπλήρωση των ιδιωτικών εκπαιδευτικών και στο προσωπικό των ισότιμων σχολείων. Οι οικείες διατάξεις έχουν τροποποιηθεί, αντικατασταθεί και συμπληρωθεί με τον ν. 4713/2020, ά. 10, παρ. 1, 2 και ά. 11.
rule_gazette_doc_issue: Α
rule_gazette_doc_number: 244
rule_type: Νόμος
rule_decision_number: 4862
rule_decision_year: 1931
rule_description: Αφορά σε θέματα  ξένων σχολείων.
rule_gazette_doc_issue: Α
rule_gazette_doc_number: 2
rule_type: Νόμος
rule_decision_number: 123028/ΙΒ/17-11-2006
rule_decision_year: 2006
rule_description: Τρόπος διαχειρίσεως του Ειδικού Λογαριασμού Ιδιωτικής Γενικής Εκπαίδευσης (Ε.Λ.Ι.Γ.Ε.). Συμπληρώθηκε με την αριθμ. 67116/ΙΒ/22-5-2008 (ΦΕΚ 1033 Β’).
rule_gazette_doc_issue: Β
rule_gazette_doc_number: 1752
rule_type: Κοινή Υπουργική Απόφαση
rule_decision_number: 75980/Ν1/2025
rule_decision_year: 2025
rule_description: Διευκρινίσεις για τη χορήγηση άδειας ανατροφής τέκνου με αποδοχές σε ιδιωτικούς εκπαιδευτικούς.
rule_type: Εγκύκλιος
rule_decision_number: 160915/Ν1/24-11-2020
rule_decision_year: 2020
rule_description: Εγκύκλιες οδηγίες για την άσκηση του εποπτικού ρόλου των Δ/νσεων Εκπαίδευσης σε θέματα διορισμού και απόλυσης ιδιωτικών εκπαιδευτικών από ιδιωτικές σχολικές μονάδες της κατά τόπο αρμοδιότητάς τους.
rule_type: Εγκύκλιος
rule_article: 32,50
rule_decision_number: 5099
rule_decision_year: 2024
rule_description: Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
rule_gazette_doc_issue: Α
rule_gazette_doc_number: 48
rule_type: Νόμος
rule_decision_number: 19173
rule_decision_year: 2025
rule_description: Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
rule_gazette_doc_issue: Β
rule_gazette_doc_number: 1783
rule_type: Κοινή Υπουργική Απόφαση
rule_decision_number: 11007
rule_decision_year: 2025
rule_description: Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
rule_gazette_doc_issue: Β
rule_gazette_doc_number: 3570
rule_type: Κοινή Υπουργική Απόφαση
Παρατηρήσεις: Η αίτηση χορήγησης της άδειας ανατροφής κατατίθεται στο ιδιωτικό ή ξένο ιδιωτικό σχολείο της ημεδαπής όπου υπηρετεί ο/η ιδιωτικός/ή εκπαιδευτικός και αποστέλλεται στην κατά τόπο αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης που εποπτεύει τη λειτουργία του ιδιωτικού ή ξένου ιδιωτικού σχολείου και την υπηρεσιακή κατάσταση του/της ιδιωτικού/ής εκπαιδευτικού.
Σχετικά: Έννομα μέσα προστασίας ή έφεσης: Δικαστική Προσφυγή
Δείτε επίσης: title: el: Άδεια ανατροφής σε αναπληρωτές ιδιωτικούς εκπαιδευτικούς Ιδιωτικών/Ξένων Σχολείων
title: el: Άδεια ανατροφής τέκνου με αποδοχές σε ιδιωτικούς εκπαιδευτικούς
title: el: Διακοπή Άδειας Ανατροφής Τέκνου με αποδοχές σε Ιδιωτικούς Εκπαιδευτικούς
title: el: Μετατροπή άδειας Ιδιωτικού Εκπαιδευτικού από μειωμένου ωραρίου σε άδεια ανατροφής
title: el: Τρίμηνη άδεια ανατροφής σε Ιδιωτικό Εκπαιδευτικό
title: el: Χορήγηση άδειας ανατροφής σε ιδιωτικούς εκπαιδευτικούς Ιδιωτικών/Ξένων Σχολείων για λόγους υιοθεσίας ή αναδοχής
Άλλες πληροφορίες: Επίσημος τίτλος: Δεκαπεντάμηνη άδεια ανατροφής σε Ιδιωτικό Εκπαιδευτικό